Cinci greșeli care deteriorează mașina de spălat și hainele. Multe gospodine le fac
- Mădălina Sfrijan
- 9 martie 2024, 17:20
De cele mai multe ori atunci când electrocasnicele ajung să se strice, majoritatea utilizatorilor dau vina pe producători sau pe întreruperile de curent. În mod cert, mașina de spălat rufe poate veni cu anumite defecte din fabrică sau se poate strica din cauza întreruperilor de curent. Totuși, există și alți factori care pot duce la defecțiuni.
Mașina de spălat rufe poate fi folosită ani la rând dacă utilizatorii acordă o atenție minimă asupra regulilor de funcționare. Numeroase persoane ajung să facă greșeli de utilizare, care pot duce la defecțiuni. Pentru o funcționare optimă, gospodinele trebuie să dozeze corect detergentul, dar mai ales, să îl aleagă pe cel potrivit.
Mașina de spălat rufe se poate strica din cauza detergentului manual
Rafturile supermarketurilor sunt pline de diferite mărci de detergenți. De asemenea, aceștia au și compoziții diferite. Alegerea unui detergent potrivit poate prelungi durata de folosire a mașinii de spălat. Puține persoane știu că folosirea detergenților destinați spălării manuale poate duce la formarea excesivă de spumă, afectând funcționarea corectă a mașinii.
Totodată, utilizarea excesivă a detergentului poate duce la blocaje în mașinile cu încărcare frontală. Și în acest caz, acumularea excesivă de spumă poate afecta sistemul de scurgere.
Curățarea filtrului
Filtrul mașinii de spălat are rolul de a colecta diverse particule sau chiar firele de păr de pe rufe. Pentru funcționarea optimă a mașinii de spălat rufe, este esențial ca acesta să fie curățat de cel puțin 4 ori pe an. De asemenea, filtrul poate fi curățat mai des în cazul în care în cuva mașinii persistă un miros neplăcut.
De altfel, o altă greșeală care duce la defectarea mașinii de spălat este supraîncărcarea. Din lipsă de timp, multe persoane aleg să depășească, într-o oarecare măsură, cantitatea de haine puse în cuvă. În aceste cazuri, procesul de spălare nu va fi unul eficient, iar mașina de spălat rufe se poate strica rapid.
Mașina de spălat rufe se poate defecta din cauza apei pline de impurități
Apa plină de impurități sau calcaroasă poate afecta procesul spălării și poate contribui la formarea depunerilor de calcar. În astfel de cazuri, curățarea mașinii și a filtrelor poate fi făcută mai des. În mod normal, producătorii recomandă ca filtrele să fie curățate de 3-4 ori pe an.